นิ้วเหมือนเป็นสะเก็ดไม่เจ็บ บางครั้งตะคันๆ
สวัสดีค่ะ สะเก็ดที่ผิวหนังตรงนิ้วชี้ อาจเป็น1. โรคผิวหนังอักเสบ เช่น สะเก็ดเงิน เป็นต้น แต่ก็น่าจะมีที่บริเวณผิวหนังส่วนอื่นๆ ด้วย ไม่น่าเป็นที่เดียว2. บาดแผลเรื้อรังโดยทั่วไป หากแผลไม่ได้มีขนาดใหญ่มาก มักจะหายภายใน 1-2 สัปดาห์ แต่หากเป็นนานแล้วยังไม่หาย อาจเกิดจาก- การมีเลือดมาเลี้ยงไม่พอ เช่น เป็นโรคเบาหวาน มีโรคหลอดเลือดอักเสบ มีโรคหลอดเลือดแดงแข็ง เป็นต้น- การมีสิ่งแปลกปลอมอยู่ในแผล เช่น เศษไม้เล็กๆ หรือเมล็ดพืชเล็กๆ ซึ่งเป็นแหล่งเพาะเชื้อและทำให้เชื้อโรคเจริญเติบโตไปได้เรื่อยๆ แผลจึงไม่สามารถสมานตัวให้หายได้- แผลเกิดจากการติดเชื้อรา ซึ่งมักจะหายยาก เกิดเป็นแผลเรื้อรัง- เป็นแผลมะเร็ง เช่น มะเร็งของผิวหนัง หรือมะเร็งของชั้นเนื้อเยื่อใต้ผิวหนัง เป็นต้น แต่มักมีอาการปวด เจ็บร่วม แผลขยายเร็วแนะนำว่าควรไปพบแพทย์เพื่อให้การวินิจฉัยและรักษาให้ตรงกับโรคค่ะ ในเบื้องต้น ก็ไม่ควรไปแกะ เกา แคะแผล ระวังอย่าให้แผลโดนน้ำ หากโดนก็ควรรีบซับให้แห้ง และยังไม่ควรทายาอะไรไปค่ะ